Puude raskusaste ja puudest tulenevad lisakulud tuvastatakse täisealistele kestusega 6 kuud, 1 aasta, 2 aastat, 3 aastat ja 5 aastat ning lastele kestusega 6 kuud, 1 aasta, 2 aastat ja 3 aastat. Lapsele määratakse puude raskusaste mitte kauemaks kui 16-aastaseks saamiseni. Tööealisele puudega inimesele määratakse puude raskusaste mitte kauemaks kui vanaduspensioni eani. Kestuse alguskuupäev (puude raskusastme ja puudest tulenevate lisakulude tuvastamise päev) on esmakordsel taotlemisel taotluse esitamise päev ja korduvekspertiisi puhul eelmise puude raskusastme ja lisakulude tuvastamise ekspertiisiga määratud puude raskusastme ja lisakulude kestuse viimane päev. Kui puude raskusastme tuvastamise ajal on isikul kehtiv töövõime kaotuse protsent, tuvastatakse isiku puude raskusaste püsiva töövõimetuse kestuse lõpuni.